open-index/open-wikipedia-markdown huggingface dataset:
Ρουρ

Ο **Ρουρ** είναι ποταμός μεσαίου μεγέθους στη δυτική Γερμανία, στην περιοχή της Βόρειας Ρηνανίας-Βεστφαλίας. Είναι δεξιός παραπόταμος του Ρήνου.

## Περιγραφή και Ιστορία
μικρογραφία|Η κοιλάδα του Ρουρ κοντά στο Μπόχουμ κατά τη διάρκεια μιας πλημμύρας
Οι πηγές του Ρουρ βρίσκονται κοντά στην πόλη Βίντερμπεργκ στην ορεινή περιοχή Σάουερλαντ, σε υψόμετρο 670 μέτρων. Ρέει προς τον κάτω Ρήνο σε υψόμετρο 56 μέτρων κοντά στην πόλη Ντούισμπουργκ. Το συνολικό του μήκος είναι 218 χιλιόμετρα και η παροχή νερού του είναι 79 κυβικά μέτρα ανά δευτερόλεπτο στο Μούλχαϊμ κοντά στις εκβολές του.

Ο ποταμός αρχικά διαρρέει τις πόλεις Μεσέντε, Άρνσμπεργκ, Βικέντε, Φρέντενμπεργκ, Χολζβικέντε, Άισερλον και Σβέρτε. Έπειτα ο ποταμός σχηματίζει το βόρειο όριο της Περιοχής Ρουρ, διασχίζοντας τις πόλεις Χάγη, Ντόρτμουντ, Χερντέκε, Βέττερ, Βίττεν, Μπόχουμ, Χάτιγκεν, Έσσεν, Μούλχαϊμ και Ντούισμπουργκ.

Η Περιοχή του Ρουρ ήταν η πρώτη κύρια βιομηχανική περιοχή της Γερμανίας στις αρχές και μέχρι τη μέση του 20ου αιώνα. Τα περισσότερα εργοστάσια ήταν εγκατεστημένα εκεί. Η Κατάληψη του Ρουρ από τις Γαλλικές δυνάμεις το 1923-1924, εξαιτίας της αποτυχίας της Δημοκρατίας της Βαϊμάρης να πληρώσει τις αποζημιώσεις που όφειλε από τον Πρώτο Παγκόσμιο Πόλεμο προκάλεσε παθητική αντίσταση, η οποία οδήγησε στην παύση λειτουργίας των εργοστασίων. Ως αποτέλεσμα, η γερμανική κρίση υπερπληθωρισμού έγινε ακόμη δεινότερη.

Κατά τη διάρκεια του Δευτέρου Παγκοσμίου Πολέμου, δύο από τα φράγματα πάνω στον Ρουρ, το Φράγμα Μένε και το Φράγμα Σόρπε ήταν στόχοι της "Επιχείρηση Τιμωρία" (Operation Chastise), κατά την οποία σχεδιάστηκαν ειδικές βόμβες με σκοπό να ανατιναχτούν τα φράγματα και να πλημμυρίσει η κοιλάδα, με την ελπίδα να πληγούν σοβαρά οι γερμανικές βιομηχανίες στην περιοχή. Η ιστορία αυτή είναι καταγεγραμμένη σε βιβλίο του 1951 αλλά έγινε ευρύτερα γνωστή από την ταινία "Τhe Dam Busters" του 1951.
μικρογραφία|Η Λεκάνη απορροής του Ρουρ

## Λίμνες
Υπάρχουν πέντε δεξαμενές στον ποταμό, που χρησιμοποιούνται συχνά για δραστηριότητες ανάπαυσης.

* Η λίμνη Χένγκστεϊζε ανάμεσα στο Ντόρτμουντ και στη Χάγη. Έχει επιφάνεια 1,36 τετραγωνικά χιλιόμετρα.
* Η λίμνη Χαρκόρτζε ανάμεσα στο Χερντέκε και στο Βέττερ. Έχει επιφάνεια 1,37 τετραγωνικά χιλιόμετρα.
* Η λίμνη Κεμνάντερ Ζε ανάμεσα στο Βίττεν και στο Μπόχουμ. Έχει επιφάνεια 1,25 τετραγωνικά χιλιόμετρα.
* Η λίμνη Μπαλντένζε στο Έσσεν-Βέρντεν. Έχει επιφάνεια 2,64 τετραγωνικά χιλιόμετρα.
* Η λίμνη Κέντβιγκερ Ζε στο Έσσεν-Κέτβιγκ. Έχει επιφάνεια 0,55 τετραγωνικά χιλιόμετρα.

## Δείτε επίσης
*Ρουρ (περιοχή)

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Βόρειας Ρηνανίας-Βεστφαλίας
Κατηγορία:Παραπόταμοι του Ρήνου
Λαγανάς Ζακύνθου

Ο **Λαγανάς** είναι παραθαλάσσιος οικισμός (αλλά και παραλία) της Περιφερειακής Ενότητας Ζακύνθου στα Ιόνια Νησιά.

## Γενικά στοιχεία
Ο Λαγανάς βρίσκεται στη Ζάκυνθο, στο μυχό του κόλπου του Λαγανά, με μέσο σταθμικό υψόμετρο 8 μέτρα ενώ απέχει περίπου 17 χλμ. Ν.-ΝΔ. από την πόλη της Ζάκυνθου. Είναι γνωστός για την παραλία του, μια από τις ωραιότερες και δημοφιλέστερες του νησιού και αποτελεί δημοφιλή τουριστικό θέρετρο.

Η λέξη Λαγανάς είναι παράφραση της λέξης λαγήνι (=στάμνα), διότι στην περιοχή υπήρχαν καμίνια για την παρασκευή λαγηνιών, ίχνη των οποίων υπάρχουν ακόμη και σήμερα στα διοικητικά όρια των Δημοτικών Διαμερισμάτων Λιθακιάς και Καλαμακίου, στις θέσεις που το χειμέριο κύμα συναντά την ακτή.
Η θάλασσα, αβαθής και διαυγής, σταματάει σε μια αμμουδιά από λεπτόκοκκη άμμο μήκους 7 χιλιομέτρων περίπου. Κατά μήκος της παραλίας υπάρχουν πλήθος από τουριστικές εγκαταστάσεις.
μικρογραφία|Βράδυ καλοκαιριού στον Λαγανά|εναλλ.=|αριστερά 
Η παραλία του Λαγανά και κατ' επέκταση ο ομώνυμος κόλπος του Λαγανά έδωσαν το όνομά τους στον καποδιστριακό Δήμο Λαγανά που συνίσταται από τα Δημοτικά Διαμερίσματα Κεριού, Αγαλά, Λιθακιάς, Παντοκράτορα, Μουζακίου, και Καλαμακίου. Στην παραλία του Λαγανά υπάρχει ένα μνημείο αφιερωμένο στον Βέλγο γιατρό Ανδρέα Βεζάλ ο οποίος ήταν καθηγητής της ανατομίας κατά τη διάρκεια της Αναγέννησης.

Η παραλία έχει την ιδιαιτερότητα να είναι ένας από τους σημαντικότερους τόπους ωοτοκίας της χελώνας Καρέτα - Καρέτα στην Ελλάδα και ίσως στη Μεσόγειο. Η γρήγορη τουριστική ανάπτυξη της περιοχής έθεσε σε κίνδυνο τον πληθυσμό χελώνων της περιοχής. Τα τελευταία χρόνια καταβάλλονται προσπάθειες, μέσω και της δημιουργίας του Θαλάσσιου πάρκου στην περιοχή, να προστατευτεί η αναπαραγωγή και διαβίωση της χελώνας στην παραλία, με σχετική επιτυχία.

## Διοικητικά στοιχεία
μικρογραφία|Η τοποθεσία του Δήμου Λαγανά σε χάρτη της Ζακύνθου.
Αναφέρεται επίσημα, ως ξεχωριστός οικισμός, για πρώτη φορά το 1961 γραμμένος ως *Λαγενάς*, να απογράφεται στην τότε κοινότητα Παντοκράτορος. Το 1976 με το ΦΕΚ 130Α - 31/05/1976 μετονομάστηκε σε  Λαγανάς. Σύμφωνα με το σχέδιο Καλλικράτης μαζί με το Απελάτι, το Κερί και τον Μαραθιά αποτελούν την κοινότητα Κερίου που ανήκει στη δημοτική ενότητα Λαγανά του δήμου Ζακύνθου και σύμφωνα με την απογραφή 2011 απογράφησαν 729 κάτοικοι.

## Συλλογή φωτογραφιών

Αρχείο:1 in 1000 chance.jpg|Καρέτα καρέτα
Αρχείο:A painting of Laganas sand and clouds over blue sky background.jpg|Ζωγραφιά της παραλίας του Λαγανά
Αρχείο:A symphony of clouds over calm caretta caretta waters.jpg


## Παραπομπές


Κατηγορία:Παραλίες του νομού Ζακύνθου
Κατηγορία:Ζάκυνθος
Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Έμσερ

[μικρογραφία|Ο Έμσερ στο βόρειο [Έσσεν]]
Ο Έμσερ είναι ένας σχετικά μικρός ποταμός και παραπόταμος του Ρήνου, που ρέει προς την περιοχή του Ρουρ στην περιοχή της Βόρειας Ρηνανίας-Βεστφαλίας στη δυτική Γερμανία. Το συνολικό του μήκος είναι 84 χιλιόμετρα και η παροχή νερού του ανέρχεται στα 16 κυβικά μέτρα ανά δευτερόλεπτο όταν εκβάλλει στο Ρήνο.

Ο Έμσερ πηγάζει από το Χολζβικέντε, σε υψόμετρο 160 μέτρων, ανατολικά της πόλης Ντόρτμουντ, και διαρρέει την περιοχή του Ρουρ.Οι σημαντικότερες πόλεις κατά μήκος του Έμσερ είναι οι Ντόρτμουντ, Κάστροπ-Ράουξελ, Χέρνε, Ρέκλινγκχαουσεν, Γκέζελκιρχεν, Έσσεν,Μπότροπ, Όμπερχαουσεν και Ντίνσλακεν. Στο Ντίνσλακεν εκβάλλει στον Ρήνο.

Στο γεωγραφικό κέντρο μιας περιοχής που είναι ολότελα βιομηχανική και αριθμεί 5.000.000 κατοίκους, ο ποταμός είναι βιολογικά νεκρός, καθώς χρησιμοποιούνταν σαν κανάλι απόβλητων από τα τέλη του 19ου αιώνα. Μαζικές καταπτώσεις ανθρακωρυχείων στην πορεία του Έμσερ έχουν κάνει την κατασκευή υπόγειων σωλήνων υπονόμων στη γύρω περιοχή ανέφικτη επειδή έσπαζαν πολύ εύκολα.

Εξαιτίας της συνεχόμενης ρίψης ιζημάτων από τα ανθρακωρυχεία, ήταν αδύνατο να διατηρηθεί η φυσική πορεία του ποταμού, και οι εκβολές του στον Ρήνο έχουν μετατοπιστεί προς τα βόρεια ήδη δύο φορές. Τεράστιες και μοντέρνες υποδομές καθαρισμού υπόγειων λυμάτων χτισμένες στις εκβολές του βεβαιώνουν ότι το νερό που εισέρχεται στον Ρήνο είναι αποδεκτής ποιότητας.

Από την αρχή της δεκαετίας του 1990, ένα τεράστιο πρόγραμμα επαναζωογόνησης της φύσης είναι σε εκτέλεση για τον Έμσερ. Για την πλήρη αποκατάσταση του ποταμού, ένας μεγάλος υπόγειος σωλήνας-καθώς όλα τα ορυχεία πλην ενός στην πορεία του ποταμού έχουν αναστείλει τη λειτουργία τους-κατασκευάζεται κατά μήκος του ποταμού. Το πρώτο τμήμα επανουσίωσης του ποταμού βρίσκεται στην πόλη του Ντόρτμουντ. Το πρότζεκτ έχει προϋπολογισμό 4.500.000 ευρώ και αναμένεται να έχει ολοκληρωθεί ως το 2020.

## Παραπομπές


Κατηγορία:Ποταμοί της Βόρειας Ρηνανίας-Βεστφαλίας
Κατηγορία:Παραπόταμοι του Ρήνου
Γυαλί Δωδεκανήσου

Το **Γυαλί** είναι ηφαιστειογενές νησί του νοτίου Αιγαίου και ένα από τα Δωδεκάνησα. Βρίσκεται ανάμεσα στην Κω και τη Νίσυρο (σε απόσταση περίπου 7 χιλιόμετρα). Ο πληθυσμός του είναι 21 κάτοικοι (απογραφή 2011) και διοικητικά ανήκει στον δήμο Νισύρου. Στο Γυαλί γίνεται εξόρυξη ελαφρόπετρας (βόρειος λόφος) και περλίτη (νότιος λόφος) και κατά την αρχαιότητα γινόταν η εξόρυξη οψιδιανού για την κατασκευή εργαλείων.

## Περιγραφή
Το Γυαλί έχει έκταση 4,6 τετραγωνικά χιλιόμετρα. Αποτελείται από δύο λόφους που συνδέονται με στενή λωρίδα γης. Η μεγαλύτερη απόσταση στο νησί είναι 5 χλμ στον άξονα Βορρά/ΒορειοΑνατολικά-Νότου/Νοτιοδυτικά. Το μεγαλύτερο πλάτος του νησιού είναι περίπου 2,1 χλμ, ενώ το μικρότερο είναι λιγότερο από 500 μ.  Όλο το νησί έχει κηρυχθεί Τοπίο Φυσικού Κάλλους και υπάρχουν δάση με κουμαριές και τραχεία πεύκη και δεντρώδης ευφόρβια. Άλλοι τύποι βλάστησης περιλαμβάνουν μακία και φρύγανα. Στο παραθαλάσσιο τμήμα βρίσκονται μερικοί θαλασσόκεδροι.

## Ιστορικά στοιχεία

Στο Γυαλί έχει ανασκαφεί αρχαίο νεκροταφείο, έχουν βρεθεί ερείπια οικισμού της Τελικής Νεολιθικής περιόδου (4η χιλιετία π.Χ.) και δυο χωνευτήρια με σκωρίες τήξης χαλκού τα οποία χρονολογούνται από το 6.000 έως το 5.300 π.Χ., που αποδεικνύουν την πρώιμη άσκηση μεταλλουργίας. Η κατοίκηση στη νησίδα πρέπει να είχε εποχικό χαρακτήρα και σχετίζεται μάλλον με γεωργοκτηνοτροφικές δραστηριότητες παρά με τις ανάγκες κατεργασίας του οψιανού ο οποίος αφθονεί στο βόρειο τμήμα του νησιού. Όλα αυτά οφείλονται στην ύπαρξη του ομώνυμου ανενεργού ηφαιστείου.

Στην επανάσταση του 1821 εδώ έβρισκε καταφύγιο ο Ανδρέας Μιαούλης.

## Το ηφαίστειο του Γυαλιού
Το ηφαίστειο του Γυαλιού, είναι ανενεργό και βρίσκεται σε απόσταση 7 περίπου χλμ από το ηφαίστειο της Νισύρου, έχει δύο ηφαιστειακούς δόμους, τον βορειοανατολικό και τον νοτιοδυτικό, οι οποίοι συνδέονται μεταξύ τους με ένα στενό ισθμό.

## Παραπομπές


## Βιβλιογραφία
* Μελίνα Φιλήμονος-Τσοποτού, "Γυαλί", στο: Ανδρέας Βλαχόπουλος (επιμ.): *Αρχαιολογία-νησιά του Αιγαίου*, εκδ. Μέλισσα, Αθήνα 2005, σελ. 355

Κατηγορία:Δωδεκάνησα
Κατηγορία:Γεωγραφία της Νισύρου
Κατηγορία:Ηφαιστειογενή νησιά
Κατηγορία:Ηφαίστεια της Ελλάδας
Κιγκάλι

Το **Κιγκάλι** () είναι πρωτεύουσα και μεγαλύτερη πόλη της Ρουάντα. Έχει έκταση 730 τετρ. χλμ. και πληθυσμό 1.745.555 κατοίκους, σύμφωνα με την απογραφή του 2022. Είναι η πρωτεύουσα της Επαρχίας Κιγκάλι. Η πόλη ιδρύθηκε κατά τη διάρκεια της γερμανικής αποικιακής περιόδου γύρω στα 1890-1917 και αναπτύχθηκε ταχύτατα. Είναι χτισμένη στις όχθες του ποταμού Ρουγκάνουα και μετά την ανεξαρτησία της Ρουάντα το 1962 ανακηρύχθηκε πρωτεύουσα του κράτους. 
Η αστική περιοχή της πόλης είναι περίπου το 70% των δημοτικών ορίων. Μελανή σελίδα στην ιστορία της πόλης αποτελούν οι σφαγές που έγιναν εκεί το 1994 κατά τη διάρκεια του εμφυλίου πολέμου που έγινε στη Ρουάντα.

## Αδερφοποιημένες πόλεις
*  Σαν Μπερναρντίνο, ΗΠΑ
*  Τεπίκ, Μεξικό

## Δείτε επίσης
*Εθνική Βιβλιοθήκη της Ρουάντα

## Παραπομπές


## Εξωτερικοί σύνδεσμοι

* http://www.kigalicity.gov.rw/ - Ιστότοπος του δήμου.

Κατηγορία:Επαρχία Κιγκάλι
Κατηγορία:Πόλεις της Ρουάντα
Κατηγορία:Πρωτεύουσες της Αφρικής
Νησιά Γκίλμπερτ

right|thumb|400px
Τα **Νησιά Γκίλμπερτ** είναι ένα σύμπλεγμα από 16 ατόλες και κοραλλιογεννή νησιά στον Ειρηνικό Ωκεανό. ) και αποτελούν το κύριο τμήμα του κράτους του Κιριμπάτι (Κιριμπάτι είναι η απόδοση της λέξης Γκίλμπερτ στη γλώσσα Κιριμπάτι). Έχουν έκταση 264 τετραγωνικά χιλιόμετρα και πληθυσμό 82.902 κάτοικοι (το 2005). Τα νησιά αυτά κατοικούνταν από Μικρονήσιους πολύ πριν ανακαλυφθούν από τους Ευρωπαίους. Τα νησιά ανακαλύφθηκαν το 1765 από τον πλοίαρχο Τζον Μπάιρον του πλοίου Ντόλφιν όταν αυτός ανακάλυψε την νήσο Νικουνάου. Το όνομα των νησιών οφείλεται στον Χάμφρεϊ Γκίλμπερτ, ο οποίος εξερεύνησε τα νησιά το 1788. Από τις 27 Μαϊου 1892 τα νησιά αποτελούσαν βρετανικό προτεκτοράτο μαζί με τα νησιά Έλις. Το 1915 τα νησιά Γκίλμπερτ και Έλις προσαρτήθηκαν στη Μεγάλη Βρετανία ως αποικία.
Η αποικία έγινε αυτόνομη το 1971. Ενώ από το 1976 εώς το 1978, τα νησιά Γκίλμπερτ χωρίστηκαν από τα νησιά Έλις και έγιναν ξεχωριστή αποικία. Τον Ιούλιο του 1979, τα νησιά Γκίλμπερτ έγιναν ανεξάρτητα και αποτέλεσαν το κράτος του Κιριμπάτι μαζί με την Μπανάμπα (Όσεαν Νήσος), τα 8 από τα 10 Νησιά Φοίνικα και τα 8 από τα 11 Νησιά Γραμμής Ισημερινού.

Οι ατόλες και τα νησιά, καθώς και οι συντεταγμένες τους έχουν ως εξής:

* Πηγή: Κιριμπάτι απογραφή 2005 (provisional) http://www.spc.int/prism/Country/KI/Stats/Census2005/Gen-pdf/GTAB-1.pdf
Αροράε

Η **Αροράε** (παλαιότερα γνωστή ως Αροράι, Αρουράι, Νήσος Χόουπ ή Χουρντ) είναι μια ατόλλη στα Νησιά Γκίλμπερτ που ανήκει στο Κιριμπάτι και βρίσκεται κοντά στον Ισημερινό. 

## Γεωγραφία

Η ατόλλη έχει έκταση 9,5 χλμ² και πληθυσμό περίπου 1.125 άτομα (2000), οι περισσότεροι εκ των οποίων είναι Προτεστάντες. Τα μεγαλύτερα χωριά στην ατόλλη είναι τα Ρορέτι, Ταμαρόα και Ταρίμπο.

Η ατόλλη είναι ένα χαμηλό και επίπεδο κοραλλιογενές νησί με επίμηκες σχήμα. Έχει μήκος 9 χλμ. και πλάτος 1 χλμ. Επειδή είναι μια μικρή ατόλλη, δεν υπάρχει λιμνοθάλασσα. 

### Οικισμοί
Νανιμόνα, Ρορέτι, Ταμαρόα, Ταμόα, Ταρίμπο.

## Κουλτούρα

Ο πολιτισμός της Αροράε έχει επηρεαστεί από τη Σαμόα περισσότερο από τα υπόλοιπα νησιά της αλυσίδας των Γκίλμπερτ. Αυτό συνέβη γιατί ιεραπόστολοι από τη Σαμόα εγκαταστάθηκαν εκεί και προσυλήτισαν τους κατοίκους του νησιού στην Προτεσταντική Εκκλησία. Η παρουσία των Σαμοανών στην Αροράε διαμόρφωσε το στυλ του χορού, κάνοντας γνωστή την Αροράε για το "ταουμπάτι", έναν χορό στον οποίο χρησιμοποιούνται παλαμάκια, χαστουκίσματα και σφυροκοπήματα ως οπτική επίκρουση για τη συνοδεία τοπικών τραγουδιών. 

Επειδή είναι ένα πιο απομονωμένο εξωτερικό νησί εντός της αλυσίδας των Γκίλμπερτ της Δημοκρατίας του Κιριμπάτι, είναι γνωστό για το ότι έχει μια πιο παραδοσιακή κουλτούρα που διατηρεί τη συνοχή του κυρίως υπό την αρχή των "ουνιμουάνε" (γηραιοί του χωριού). 

Οι ψαράδες της Αροράε είναι ειδικευμένοι στο πιάσιμο μεγάλων τόνων και καρχαριών. Οι ψαράδες συνήθως κρατούν τα ραχιαία πτερύγια των καρχαριών για εξαγωγή για τη σούπα από πτερύγιο καρχαρία, όμως, το νησί έχει έναν αυστηρό νόμο που απαγορεύει την κοπή του ραχιαίου πτερυγίου οποιουδήποτε καρχαρία εάν δεν τον βγάλουν ολόκληρο στην ακτή για να φαγωθεί.

Η Αροράε είναι επίσης γνωστή για τις πέτρες πλοήγησης που βρέθηκαν παλαιότερα στη βόρεια άκρη του νησιού και χρησιμοποιούνταν για να βοηθήσουν τους ταξιδιώτες στο να θέσουν την πορεία τους προς τα γειτονικά νησιά.

Κατηγορία:Νησιά Γκίλμπερτ
Αροραε
Νόμιμη μοίρα

Η **μοίρα** είναι όρος που χρησιμοποιείται στη νομική ορολογία και σημαίνει . Κατά το Αστικό Δίκαιο οι κατιόντες (παιδιά) του κληρονομημένου (θανόντος), καθώς και ο επιζών σύζυγος έχουν δικαίωμα **νομίμου μοίρας** στην κληρονομιά. Αν δεν υπάρχουν παιδιά στη θέση τους υπεισέρχονται οι ανιόντες (γονείς) του κληρονομουμένου. Αυτό σημαίνει ότι η μισή περιουσία του κληρονομουμένου πηγαίνει υποχρεωτικά σε αυτούς και ακόμα και με διαθήκη δεν μπορεί ο κληρονομούμενος να τη διαθέσει αλλού. Συνεπώς η "νόμιμη μοίρα" αποτελεί την εκ κληρονομικής περιουσίας μερίδα την οποία δικαιούται να απαιτήσει ο κατιών, ο σύζυγος ή ο ανιών του κληρονομημένου που από τη στιγμή που απαιτούν καλούνται νόμιμοι μεριδούχοι ή "αναγκαίοι κληρονόμοι" ακόμη και παρά τη θέληση του κληρονομημένου. Εξαίρεση υπάρχει αν ο κληρονομούμενος έχει αποκληρώσει κάποιον από τους αναγκαίους κληρονόμους για τους λόγους που περιοριστικά αναφέρει ο νόμος (ασωτία, επιβουλή της ζωής του κλπ.). Η ρύθμιση αυτή περί νόμιμης μοίρας αποτελεί εξαίρεση στην κατά τα άλλα κατοχυρούμενη στο νόμο ελευθερία του διατιθέναι, στην ελευθερία δηλαδή του κληρονομουμένου να διαθέσει την περιουσία του όπως θέλει μετά θάνατον και αποσκοπεί στην προστασία της οικογένειας. Κατά το άρθρο 1825 Α.Κ. η νόμιμη μοίρα είναι το μισό της εξ αδιαθέτου μερίδας.

Σύμφωνα με το άρθρο 1827 του Α.Κ. αν στο μεριδούχο, έχει καταληφθεί λιγότερο από την νόμιμη μοίρα, το δικαίωμα του υπάρχει για το μέρος που λείπει.

Ως βάση στον υπολογισμό λαμβάνεται η κατάσταση και η αξία της κληρονομιάς κατά το χρόνο θανάτου του κληρονομημένου, αφαιρουμένων χρεών, δαπανών κηδείας και απογραφής κληρονομιάς.

Αναλυτικά περί του ποσοστού διάθεσης, σειράς διαδοχής και άλλων σχετικών παρέχονται σε σχετικά άρθρα του Αστικού Κώδικα.

## παραπομπές


Κατηγορία:Αστικό Δίκαιο
Κατηγορία:Ορολογία
Μοίρα (στρατός)

Η **Μοίρα** αποτελεί στρατιωτικό σχηματισμό που χρησιμοποιήθηκε στον μεσαίωνα από τον βυζαντινό στρατό και στα νεότερα χρόνια από τον ελληνικό στρατό. Ετυμολογικά πρόκειται για ελληνική λέξη με ρίζα το "μερ-" και το "μορ-" που σημαίνει το "μέρος ενός συνόλου". Στην σημερινή του χρήση, μπορεί να αποτελεί μονάδα του πυροβολικού, των ειδικών επιχειρήσεων, του ναυτικού ή της αεροπορίας. 

## Βυζαντινός στρατός

Στα τέλη του 6ου με αρχές του 7ου αιώνα, το ύστερο ρωμαϊκό στρατιωτικό σύστημα, στην ύστερη Ρωμαϊκή και Βυζαντινή αυτοκρατορία, πέρασε από μια διαδικασία πολεμικών μετασχηματισμών που κορυφώθηκε με τη δημιουργία την δεκαετία του 680, ενός νέου συστήματος που περιελάμβανε το θέμα, μια στρατιωτική και διοικητική μονάδα που αντικατέστησε της πρότερη διοικητική και στρατιωτική διαίρεση. Κάθε θέμα, διοικούνταν από τον στρατηγό και διαιρούνταν σε τούρμες, που διοικούνταν με την σειρά τους από τον τουρμάρχη. Κάθε τούρμα, διαιρούνταν στη *μοίρα* ή στον *[[δρούγγος|δρούγγο]]*, που έπειτα αυτές διαιρούνταν στον βάνδο. Κάθε μοίρα ή δρούγγος μπορεί να συγκριθεί σήμερα με την δύναμη ενός συντάγματος ή μία ταξιαρχίας, αφού περιελάμβανε δύναμη 1.000 οπλιτών, γι΄αυτό και ενίοτε ονομάζονταν χιλιαρχία. Ο αριθμός των πολεμιστών, μπορούσε να μεταβληθεί ανάλογα με τις συνθήκες της εποχής, σε 3.000 ή και λιγότερο, σε 400 άνδρες, όπως στα σώματα δρούγγων που είχε οργανώσει ο Λέων ΣΤ΄ ο Σοφός για τα μικρότερα θέματα.

## Ελληνικός στρατός

Στις Ελληνικές Ένοπλες Δυνάμεις, και σε όλα τα σώματα ξηράς, ναυτικού και αεροπορίας, ο όρος της *μοίρας* χρησιμοποιείται για να υποδηλώσει στρατιωτικούς σχηματισμούς, αντίστοιχους με μια επιλαρχία τεθωρακισμένων, στολοδρομία τεσσάρων πλοίων συνήθως ιδίου τύπου, και ένα σμήνος δώδεκα με εικοσιτεσσάρων αεροπλάνων ή ένα σμήνος ειδικών επιχειρήσεων και αεροπυρόσβεσης.

## Δείτε επίσης
* Μοίρα (αεροπορική)
* Μοίρα (ναυτική)

## Παραπομπές


## Πηγές
*

Κατηγορία:Στρατιωτικοί σχηματισμοί της Βυζαντινής Αυτοκρατορίας
Κατηγορία:Στρατιωτικοί σχηματισμοί της Ελλάδας
Μοίρα (αεροπορική)

Στην Πολεμική Αεροπορία ο όρος **Μοίρα** χρησιμοποιείται ως ονομασία Διοίκησης Μονάδας αλλά και ως αεροπορικός σχηματισμός.

* Ως ονομασία Διοίκησης Μονάδας, ο όρος αναφέρεται στην αντίστοιχου μεγέθους μονάδα με το Τάγμα στο Στρατό Ξηράς.

* Ως αεροπορικός σχηματισμός ακολουθείται γενικά το πρότυπο του αντίστοιχου ναυτικού σχηματισμού και εξ ιδίου τύπου αεροσκαφών.

Της αεροπορικής μοίρας προΐσταται ο Διοικητής της Μοίρας (ή Μοίραρχος).

Κατηγορία:Αεροπορική τακτική
Κόνκορντ (Νιου Χάμσαϊρ)

Το **Κόνκορντ** () είναι η πρωτεύουσα της Πολιτείας του Νέου Χάμσαϊρ, των Ηνωμένων Πολιτειών της Αμερικής (ΗΠΑ), περίπου 120 χιλιόμετρα βορειοδυτικά της Βοστώνης (Μασσαχουσέττης). Πριν από την άφιξη των Ευρωπαίων μεταναστών, η περιοχή του Κόνκορντ κατοικείτο από την Ινδιάνικη φυλή των Πένακουκ (Penacook).

Η σημερινή πόλη ιδρύθηκε το 1784.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Νιου Χάμσαϊρ
Κατηγορία:Έδρες κομητειών του Νιου Χάμσαϊρ
Μοίρα Αχαΐας

Η **Μοίρα** (ή **Άνω Μοίρα**) είναι χωριό της πρώην Επαρχίας Πατρών του Νομού Αχαΐας κτισμένο στο Παναχαϊκό όρος σε υψόμετρο 885 μέτρα. Ήταν έδρα της ομώνυμης ανεξάρτητης κοινότητας, περιλαμβάνουσα το χωριό Ζουμπάτα και τον οικισμό Γκοτσαίικα. Σήμερα (απογραφή 2021) αποτελεί τοπική κοινότητα (τέως δημοτικό διαμέρισμα) του Δήμου Πατρέων με πληθυσμό 31 κατοίκους ενώ το 2011 είχε 51.

## Ιστορία
Η ονομασία του Μοίρα (ορθά: στου Μοίρα) είναι ανθρωπωνυμικό και προέρχεται από τον πρώτο οικιστή. Το χωριό φαίνεται ότι οικίστηκε από Σλαβόφωνους ή Αρβανίτες ποιμένες σε άγνωστη εποχή. Αναφέρεται πρώτη φορά σε ενετική απογραφή του 1689 . Τον 19ο αιώνα οικογένειες του Μοίρα κατέβαιναν με τα αιγοπρόβατα τους τον χειμώνα στα πεδινά και στην περιοχή των Δρεσθενών. Εκεί το 1870 άρχισαν να κατασκευάζουν αρχικά θερινές κατοικίες όπου έπειτα από λίγα χρόνια δημιουργήθηκε το σημερινό χωριό Μοιραίικα. Μόνιμη εγκατάσταση στα Μοιραίικα αναφέρεται μετά το 1910 έως τότε μετακινούνταν μεταξύ των δύο χωριών (θερινή και χειμερινή κατοικία).

Με το Β.Δ. 8/4/1835 γίνεται περιλαμβάνεται στον Δήμο Παναχαιών. Με το Β.Δ. 27/11/1840 *περί συγχωνεύσεων δήμων* καταργείται ο Δήμος Παναχαιών και συγχωνεύεται στον Δήμο Πατρέων. Από το 1912-1914 αποτέλεσε κοινότητα έως το 1998 όπου με το Σχέδιο «Καποδίστριας» αποτέλεσε εκ νέου δημοτικό διαμέρισμα του Δήμου Πατρέων μαζί με τον οικισμό Ζουμπάτα.

## Συνοικίες
Συνοικία και οικιστική θέση του χωριού αποτελούν τα Λατσαίικα που βρίσκονται απέναντι από τα Γκοτσαίικα.

## Άλλα στοιχεία
Η κεντρική εκκλησία του χωρίου είναι η Κοίμηση της Θεοτόκου. Στην περιοχή δραστηριοποιείται ο Πολιτιστικός Σύλλογος Μοίρα «Η Θάνα».

## Παραπομπές


## Πηγές
* Κώστας Παπαγιαννόπουλος, «Η δημιουργία των χωριών» στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείου Πέτρου Χρ. Κούλη, Πάτρα 1995, Τρίτη Έκδοση, λήμμα Μοίρα.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Νίμος

Η **Νίμος** ή **Νύμος** είναι νησίδα του νότιου Αιγαίου στα Δωδεκάνησα. 

## Γενικά στοιχεία
Η Νίμος βρίσκεται ακριβώς στο βόρειο άκρο της Σύμης από την οποία και χωρίζεται με ένα μικρό αβαθή πορθμίσκο που αποκαλείται Διαπόρι. Έχει έκταση 4,6 τετραγωνικά χιλιόμετρα και υψηλότερη κορυφή στα 363 μέτρα. 

Είναι η νησίδα **Ύμος** των αρχαίων Ελλήνων. Η Νίμος σήμερα είναι ακατοίκητη. Το νησί, όπως και ολόκληρη η Σύμη και οι γύρω νησίδες, είναι ανακηρυγμένος αρχαιολογικός χώρος, από το Κεντρικό Αρχαιολογικό Συμβούλιο. 

Αναφέρεται επίσημα για πρώτη φορά το 1948 στο ΦΕΚ 248Α - 28/09/1948 να απογράφεται στο Δήμο Σύμης ενώ με το σχέδιο Καλλικράτης δεν έχει μόνιμους κατοίκους. Οι απογραφές πληθυσμού μετά την Ένωση των Δωδεκανήσων με την Ελλάδα είναι:

## Παραπομπές


Κατηγορία:Βραχονησίδες της Σύμης
Νταρμστάντιο

Το **Νταρμστάντιο** (*Darmstadtium*) είναι ένα συνθετικό χημικό στοιχείο στον περιοδικό πίνακα με ατομικό αριθμό 110 και ατομικό βάρος (281) g/mol.

Δημιουργήθηκε το 1994 από τον Άρμπρεστερ και τον Σίγκουρντ.

Το 2001 η IUPAC (International Union of Pure and Applied Chemistry), σχεδόν στα 6 χρόνια μετά από την πρώτη αναφορά από μια ερευνητική ομάδα με επικεφαλής τον S.Hofman στο Ντάρμσταντ της Γερμανίας, επιβεβαίωσε την ανακάλυψη του τεχνητού στοιχείου με ατομικό αριθμό 110. Το στοιχείο τοποθετήθηκε στην 7η περίοδο και τη 10η ομάδα του περιοδικού πίνακα.

Όπως προβλέπουν οι διαδικασίες της IUPAC, τον πρώτο λόγο για το όνομα του στοιχείου είχαν οι επιστήμονες οι οποίοι το ανακάλυψαν. Η ομάδα του Hofman πρότεινε το όνομα Darmstadium (Ds) προς τιμή της περιοχής στην οποία παρασκευάστηκε. Ελάχιστα άτομα Ds έχουν παραχθεί κατά τη διάρκεια μιας πυρηνικής αντίδρασης σύντηξης πυρήνων ενός ισοτόπου του μολύβδου με ένα ισότοπο του νικελίου.

Το Ds δεν υπάρχει καθόλου υπό φυσιολογικές συνθήκες στο περιβάλλον και η σύντομη ζωή του δεν διαρκεί περισσότερο από ένα χιλιοστό του δευτερολέπτου, μια και τα άτομα του στοιχείου διασπώνται αμέσως με εκπομπή ακτινοβολίας α. Οι επιστήμονες προβλέπουν ότι, αν απομονωθεί, θα είναι στερεό με μεταλλική λάμψη ίσως γκρίζα ή ασημένια.

## Βιβλιογραφία
* 
* 
* 
* 
* 

## Εξωτερικοί σύνδεσμοι

* Darmstadtium at *[[The Periodic Table of Videos]]* (University of Nottingham)

Κατηγορία:Στοιχεία μετάπτωσης
Κατηγορία:Χημικά στοιχεία
Άφθαρτος (ταινία)

Ο ***Άφθαρτος*** (πρωτότυπος τίτλος: *Unbreakable*) είναι μεταφυσικό υπερηρωικό θρίλερ του 2000, σε σκηνοθεσία και σενάριο του Μ. Νάιτ Σιάμαλαν. Πρωταγωνιστούν οι Μπρους Γουίλις, Σάμιουελ Λ. Τζάκσον και Ρόμπιν Ράιτ Πεν. Η ταινία πραγματεύεται μία ιστορία μεταφυσικού στοχασμού, με τον Μπρους Γουίλις στο ρόλο ενός συνηθισμένου κατά τα άλλα οικογενειάρχη, φύλακα στο επάγγελμα, ο οποίος αφού επιβιώνει ως εκ θαύματος από ένα πολύνεκρο σιδηροδρομικό δυστύχημα, πείθεται από έναν αινιγματικό συλλέκτη κόμικς ότι διαθέτει υπεράνθρωπες δυνάμεις. 

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2000
Κατηγορία:Αγγλόφωνες ταινίες
Κατηγορία:Αμερικανικές ταινίες μυστηρίου
Κατηγορία:Αμερικανικές ταινίες φαντασίας
Κατηγορία:Ταινίες γυρισμένες στην Πενσυλβάνια
Κατηγορία:Ταινίες τοποθετημένες στο 2000
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες με θέμα την αναπηρία
Κατηγορία:Αμερικανικές ταινίες με υπερήρωες
Κατηγορία:Ταινίες με μουσική σύνθεση Τζέιμς Νιούτον Χάουαρντ
Κατηγορία:Δραματικές ταινίες με υπερήρωες
Κατηγορία:Θρίλερ ταινίες με υπερήρωες
Ο επιθεωρητής Κάλαχαν

Ο ***Επιθεωρητής Κάλαχαν*** (πρωτότυπος τίτλος: *Dirty Harry*) είναι αμερικανική θρίλερ αστυνομική ταινία  δράσης, σε παραγωγή και σκηνοθεσία του Ντον Σίγκελ, του 1971. Πρωταγωνιστούν οι Κλιντ Ίστγουντ και Χάρι Γκουαρντίνο. Υπήρξε η πρώτη ταινία που εισήγαγε το χαρακτήρα του επιθεωρητή Κάλαχαν του Αστυνομικού Τμήματος του Σαν Φρανσίσκο, τον οποίο υποδύθηκε ο Ίστγουντ σε μία σειρά ταινιών. Η ταινία βασίστηκε στην πραγματική περίπτωση του κατά συρροήν δολοφόνου Ζόντιακ, όπως ο χαρακτήρας Κάλαχαν αναζητά έναν παρόμοιο επικίνδυνο ψυχοπαθή.

Η ταινία ήταν καλλιτεχνική και εμπορική επιτυχία και όρισε το στυλ για ένα ολόκληρο είδος αστυνομικών ταινιών. Την ταινία ακολούθησαν τέσσερις συνέχειες: *Ένα Magnum 44 για τον επιθεωρητή Κάλαχαν* το 1973, *Ο επιθεωρητής Κάλαχαν ξαναχτυπά* το 1976, *Ο βρόμικος Χάρι* το 1983 (σε σκηνοθεσία του ίδιου του Ίστγουντ), και *Στοίχημα θανάτου* το 1988.

Το 2012, επιλέχθηκε να φυλαχθεί για διατήρηση στο Εθνικό Μητρώο Κινηματογράφου των ΗΠΑ από τη Βιβλιοθήκη του Κογκρέσου, με αιτιολόγηση πως είναι *"πολιτιστικά, ιστορικά και αισθητικά σημαντική"*.

## Υπόθεση
Η ταινία περιγράφει τις προσπάθειες ενός ανορθόδοξου αστυνομικού (Κλιντ Ίστγουντ), του επιθεωρητή Κάλαχαν του Αστυνομικού Τμήματος του Σαν Φρανσίσκο, ο οποίος αποφασίζει να παρακάμψει τον νόμο προκειμένου να συλλάβει έναν επικίνδυνο, όσο και ευέλικτο ψυχωτικό φονιά.

## Βιβλιογραφία
* Street, Joe, “Dirty Harry’s San Francisco,” ''The Sixties: A Journal of History, Politics, and Culture,'' add ci 5 (June 2012), 1–21.
* 
* 
* 

## Παραπομπές


## Εξωτερικοί σύνδεσμοι
* 
* 
* 
* 
* ''Dirty Harry'' filming locations
* DIRTY HARRY ON LOCATION

Κατηγορία:Ταινίες του 1971
Κατηγορία:Αμερικανικές ταινίες της δεκαετίας 1970
Κατηγορία:Ταινίες σε σκηνοθεσία Ντον Σίγκελ
Κατηγορία:Αγγλόφωνες ταινίες
Κατηγορία:Αμερικανικές θρίλερ ταινίες δράσης
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στο Σαν Φρανσίσκο
Κατηγορία:Ταινίες τοποθετημένες στο Σαν Φρανσίσκο
American Beauty

To ***American Beauty*** είναι δραματική αμερικανική ταινία, παραγωγής και κυκλοφορίας του έτους 1999, σε σκηνοθεσία του Σαμ Μέντες, σε σενάριο του Άλαν Μπολ και  με πρωταγωνιστές τους Κέβιν Σπέισι, Ανέτ Μπένινγκ, Μίνα Σουβάρι, Θώρα Μπερτς και Γουές Μπέντλεϋ. Η ταινία απέσπασε συνολικά πέντε βραβεία Όσκαρ, ανάμεσα σε αυτά, το βραβείο καλύτερης ταινίας και πρώτου ανδρικού ρόλου για την ερμηνεία του Kέβιν Σπέισι.

## Υπόθεση
Ο Λέστερ, ευκατάστατος οικογενειάρχης των προαστίων, συνειδητοποιεί βαθμιαία την αβάσταχτη κενότητα της υλιστικής του καθημερινότητας. Η υπαρξιακή του κρίση θα πάρει σοβαρές διαστάσεις από τη στιγμή που αρχίζει να έλκεται από μια συμμαθήτρια της κόρης του και να συμπεριφέρεται εντελώς αντικοινωνικά. Η ταινία πραγματεύεται μία "επίθεση" στην παραδοσιακή εκδοχή του «αμερικανικού ονείρου» και στους εκπροσώπους του, που κατέληξαν υπέρμαχοι όλων όσων κάποτε αμφισβητούσαν.

## Ηθοποιοί και Χαρακτήρες
*Κέβιν Σπέισι ως ο Λέστερ Μπέρνμαν 
*Ανέτ Μπένινγκ ως η Κάρολαϊν Μπέρνμαν
*Μίνα Σουβάρι ως η Άντζελα Χέιζ
*Θώρα Μπερτς ως η Τζεΐν Μπέρνμαν  
*Γουές Μπέντλεϋ ως ο Ρίκι Φιτς  
*Κρις Κούπερ ως ο συνταγματάρχης Φιτς
*Άλισον Τζάνεϊ ως η Μπάρμπαρα Φιτς 
*Πίτερ Γκάλαχερ ως ο Μπάντι (Buddy) Κέιν

## Βραβεία
Η ταινία προτάθηκε για οκτώ βραβεία Όσκαρ και τελικά βραβεύτηκε με πέντε: καλύτερης ταινίας, σκηνοθεσίας, α' ανδρικού ρόλου, σεναρίου και φωτογραφίας. Προτάθηκε και για αρκετά βραβεία BAFTA, εκ των οποίων κέρδισε έξι: καλύτερης ταινίας, α' ανδρικού και α' γυναικείου ρόλου, μοντάζ, φωτογραφίας και μουσικής. Επίσης, στα βραβεία Χρυσής Σφαίρας, κέρδισε στις κατηγορίες καλύτερης δραματικής ταινίας, σκηνοθεσίας και σεναρίου.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Κριτική στο Rotten Tomatoes
* Το σενάριο της ταινίας

Κατηγορία:Αμερικανικές ταινίες της δεκαετίας 1990
Κατηγορία:Όσκαρ Καλύτερης Ταινίας
Κατηγορία:Ταινίες του 1999
Κατηγορία:Ταινίες παραγωγής DreamWorks
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σε σκηνοθεσία Σαμ Μέντες
Κατηγορία:Αμερικανικές δραματικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Αμερικανικές σατιρικές ταινίες
Κατηγορία:Ταινίες με θέμα τη σεξουαλικότητα
Κατηγορία:Ομοφοβία στη μυθοπλασία
Κατηγορία:Αμερικανικές εφηβικές δραματικές ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Χρυσή Σφαίρα Καλύτερης Σκηνοθεσίας
Άλφρεντ Ρέτζιναλντ Ράντκλιφ-Μπράουν

Ο **Άλφρεντ Ρέτζιναλντ Ράντκλιφ-Μπράουν** (A. R. Radcliffe-Brown) (1881 - 1955) γεννήθηκε στο Μπέρμινγκχαμ, της Αγγλίας. Ως ανθρωπολόγος διεξήγαγε το μεγαλύτερο μέρος της έρευνάς του ανάμεσα σε παραδοσιακούς λαούς. Πίστευε ότι οι επιστημονικές μέθοδοι θα έπρεπε να εφαρμόζεται για τη μελέτη μιας κοινωνίας και τις κοινές αξίες της γνωστές ως "συλλογική συνείδηση".

Ανάμεσα στο 1926 και το 1931, ο Ράντκλιφ-Μπράουν δίδαξε ανθρωπολογία στο πανεπιστήμιο του Σίντνεϊ. Το πρώτο ταξίδι του στην Αυστραλία έγινε το 1910, όπου μαζί με τους Γκραντ-Γουότσον και Ντ. Μπέιτς διεξήγαγε έρευνα για τις φυλές των Αβορίγινων. Ο Ράντκλιφ-Μπράουν δίδαξε επίσης στο πανεπιστήμιο της Οξφόρδης, όπου έγινε πρώτος πρόεδρος της Εταιρείας Ανθρωπολόγων. Το 1972 ξεκίνησαν προς τιμήν του οι *Διαλέξεις Ράντκλιφ-Μπράουν*. Η πρώτη διάλεξη δόθηκε το 1972 από τον Ρέιμοντ Φέρθ (Sir Raymond Firth) με τον γενικό τίτλο "Σκεπτικιστής ανθρωπολόγος; κοινωνική ανθρωπολογία και μαρξιστικές απόψεις για την κοινωνία". 

Ο Ράντλιφ-Μπράουν συνεισέφερε, επίσης, στη μελέτη της συγγένειας με τις  λειτουργιστικές αναλύσεις του στην κοινωνική ανθρωπολογία ως επιστήμη. Η συγγένεια μεταξύ ατόμων εξ αίματος ή γάμου είναι κοινό χαρακτηριστικό των κοινωνιών. Όλες οι κοινωνίες αναγνωρίζουν τη συγγένεια εξ αίματος ή καταγωγής από κοινό πρόγονο. Σε ορισμένες κοινωνίες, όμως, η έννοια της συγγένειας εκτείνεται πέραν της οικογένειας, στην πυρηνική ή διευρυμένη μορφή της. Εκτείνεται επίσης σε ομάδες ή πατριές με μυθολογική συγγένεια αίματος, που κυβερνούνται όμως με ένα σύστημα νόμων. Μαζί με τον Μπρόνισλαβ Μαλινόβσκι θεωρείται πατέρας της σύγχρονης κοινωνικής ανθρωπολογίας.

## Εργογραφία
Ο Ράντκλιφ-Μπράουν έγραψε τρία πολύ γνωστά έργα: 
**The Andaman Islanders*, (1922), (Οι νησιώτες Αντάμαν) 
**Social Organization of Australian Tribes*, (1931), (Κοινωνική οργάνωση των αβορίγινων αυστραλιανών φυλών) περιγραφή των μεταγενέστερων ερευνών του για τους αβορίγινες της Αυστραλίας  
* *Structure and Function in Primitive Society*, (1935), (Δομή και λειτουργία της πρωτόγονης κοινωνίας)

## Παραπομπές


## Εξωτερικοί σύνδεσμοι
* 

Κατηγορία:Βρετανοί ανθρωπολόγοι
Η εποχή των παγετώνων

Ο τίτλος ***Η εποχή των παγετώνων*** μπορεί να αναφέρεται σε κάποιο από τα παρακάτω.

* ''Η εποχή των παγετώνων'' (ταινία)
* ''Η εποχή των παγετώνων'' (franchise)
Λόουελ (Μασαχουσέτη)

thumb|right|250px

Το **Λόουελ** (αγγλικά: *Lowell*) είναι όλη της Μασσαχουσέττης, με μια από τις μεγαλύτερες Ελληνικές παροικίες στην περιοχή της Νέας Αγγλίας. Η ευρύτερη περιοχή του Λόουελλ συμπεριλαμβάνει τις κωμοπόλεις Ντρέϊκατ *(Dracut)*, Τιούκσμπερυ *(Tewksbury)*, Τίνγκσμπορο *(Tyngsboro)*, Τσέλμσφορντ *(Chelmsford)* και Μπιλλερίκα *(Billerica)*. Στην ευρύτερη αυτή περιοχή υπολογίζεται ότι κατοικούν περισσότεροι από 30.000 Έλληνες ομογενείς (συμπεριλαμβανόμενων Έλληνο-Αμερικανών πρώτης και δεύτερης γενιάς), με τέσσερις Ελληνικές ενορίες και τις αντίστοιχες εκκλησίες: της Αγίας Τριάδας (1908), της Μεταμόρφωσης (1924), του Αγίου Γεωργίου (1928) και της Κοίμησης της Θεοτόκου (1964).

Στην πόλη του Λόουελλ επίσης βρίσκεται και το μόνο ημερήσιο, εξατάξιο, Ελληνικό σχολείο της Νέας Αγγλίας, η Ελληνο-Αμερικανική Ακαδημία *(Hellenic American Academy)*, που ιδρύθηκε το 1906.

Το Λόουελλ είναι γενέτειρα του γνωστού συγγραφέα Τζακ Κέρουακ, καθώς και του γνωστού Ελληνο-Αμερικανού πολιτικού και υποψήφιου προέδρου των Ηνωμένων Πολιτειών το 1992, Πωλ Τσόνγκα (1941). Είναι επίσης γενέτειρα της γνωστής Αμερικανίδας ηθοποιού Μπέτι Ντέιβις καθώς και των γνωστών Ελληνο-Αμερικανών ηθοποιών Μάικλ Τσίκλις και Ολυμπίας Δουκάκη.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μασαχουσέτης
Κατηγορία:Έδρες κομητειών της Μασαχουσέτης
Κόνκορντ

Το όνομα **Κόνκορντ** μπορεί να αναφέρεται:

* Στην πόλη **[[Κόνκορντ (Νιου Χάμσαϊρ)]]** του Νιου Χάμσαϊρ, ΗΠΑ.
* Στην πόλη **[[Κόνκορντ (Μασαχουσέτη)]]** της Μασαχουσέτης, ΗΠΑ.
* Στην πόλη Κόνκορντ (Καλιφόρνια) της Καλιφόρνιας, ΗΠΑ
* Στην πλατεία Πλας ντε λα Κονκόρντ του Παρισιού.
* Στο υπερηχητικό αεροσκάφος **[[Κονκόρντ]]**.
Γκέρχαρντ Σρέντερ

Ο **Γκέρχαρντ Φριτς Κουρτ Σρέντερ** (*Gerhard Fritz Kurt Schröder*) είναι Γερμανός πολιτικός που διετέλεσε καγκελάριος της χώρας του.

Γεννήθηκε στο Μόσενμπεργκ-Βέρεν (*Mossenberg-Wöhren*) στις 7 Απριλίου 1944. Αν και ορφανός από πατέρα, είχε μία επιτυχημένη επαγγελματική και πολιτική σταδιοδρομία. Πριν γίνει καγκελάριος της χώρας, εργάστηκε ως δικηγόρος και αργότερα διετέλεσε κυβερνήτης του κρατιδίου της Κάτω Σαξονίας.

Μέλος του Σοσιαλδημοκρατικού κόμματος της Γερμανίας (SPD), ηγήθηκε κυβέρνησης συνασπισμού με το κόμμα των Πρασίνων από το 1998 έως το 2005. Στις εκλογές του Οκτωβρίου 2005 το κόμμα του βγήκε δεύτερο. Μετά από τρεις εβδομάδες διαπραγματεύσεων, ανακοίνωσε την αποχώρησή του από την καγκελαρία για να τον διαδεχθεί η Άνγκελα Μέρκελ. 

Μετά την αποχώρησή του από την καγκελαρία, εργάστηκε για τη ρωσική ενεργειακή εταιρεία Γκάζπρομ έως το 2022, όταν και παραιτήθηκε λόγω της ρωσικής εισβολής στην Ουκρανία.

## Παραπομπές


## Εξωτερικοί σύνδεσμοι
 
* From Ironmonger's Apprentice to Chancellor, *Deutsche Welle*, Ιούλιος 2005
* Προφίλ του πολιτικού, *BBC News', Ιούλιος 2005
* [http://service.spiegel.de/cache/international/0,1518,379600,00.html The Modern Chancellor: Taking Stock of Gerhard Schröder], *Der Spiegel Online'', Οκτώβριος  2005.

Κατηγορία:Γερμανοί πολιτικοί
Κατηγορία:Καγκελάριοι της Γερμανίας
Αριθμός Μαχ

Ο **αριθμός Μαχ (Mach)**, με διεθνές σύμβολο *Ma*, είναι ο λόγος της ταχύτητας ενός αντικειμένου προς την τοπική ταχύτητα μετάδοσης του ήχου, είναι δηλαδή αδιάστατος αριθμός.

Υπενθυμίζεται ότι η ταχύτητα μετάδοσης του ήχου σε οποιοδήποτε μέσον δεν είναι πάντα σταθερή, αλλά εξαρτάται από τη θερμοκρασία, την πίεση και την πυκνότητα, ειδικότερα στον αέρα, υπερκείμενο της Γης, εξαρτάται από το ύψος, την θερμοκρασία και την πίεση που επικρατούν κατά την μετάδοση. Έτσι λέγοντας τοπική ταχύτητα εννοούνται οι συνθήκες που επικρατούν στο ύψος που συμβαίνει η μετάδοση. 

Στη χρήση του όρου η λέξη Μαχ προηγείται του προσδιοριστικού λόγου π.χ. Μαχ 0,50, Μαχ 1, Μαχ 1,78 και ποτέ αντίστροφα. Ο αριθμός Μαχ χρησιμοποιείται κυρίως για την ταχύτητα αεροσκαφών και ιδιαίτερα των υπερηχητικών, από τον οποίο και προσδιορίζεται η ταχύτητα της πτήσης που διενεργούν ως ακολούθως:
* Υποηχητική πτήση (Ma1) και με επιπρόσθετη διάκριση σε:
** Υπερ-υπερηχητική πτήση και 
** Πτήση επιστροφής (από το διάστημα), ή πτήση εισόδου (στην ατμόσφαιρα)

Στο επίπεδο της θάλασσας, σε πρότυπες συνθήκες, Μαχ 1 είναι η ταχύτητα με αριθμητική τιμή 1.225 χλμ/ώρα (761,2 μίλια την ώρα).

Ο αριθμός Μαχ πήρε το όνομά του από τον Αυστριακό φυσικό και φιλόσοφο Ερνστ Μαχ.

**Σχ. 1.** *Απεικόνιση κάθετων [[κρουστικό κύμα|κρουστικών κυμάτων]] σε αεροτομή (Μα<1 υποηχητική ροή, Μα>1 υπερηχητική ροή). <br />
(a) Η ταχύτητα μακριά από την αεροτομή είναι υποηχητική 0.8<Μα<sub>∞</sub><1.0 . <br />
(b) Η ταχύτητα μακριά από την αεροτομή είναι υπερηχητική 1.0<Μα<sub>∞</sub><1.2 .*

## Σημειώσεις
Στη γαλλική αεροναυτιλία παράλληλα με τον όρο αύτον χρησιμοποιείται και ο όρος **αριθμός Σαρρώ** (νομπρ ντε Σαρρώ), προς τιμή του Γάλλου ερευνητή Εμίλ Σαρρώ (1837-1904).

## Δείτε επίσης
* Μαχόμετρο

## Εξωτερικοί σύνδεσμοι
* 

Κατηγορία:Μηχανική ρευστών
Κατηγορία:Αεροδυναμική
Κατηγορία:Αεροπορική ορολογία
Ελύμνιον

Το **Ελύμνιον** ήταν αρχαία πόλη της Εύβοιας, που σήμερα μας είναι γνωστή μόνο από γραπτές πηγές και επιγραφές. Η ακριβής θέση της δεν είναι γνωστή, πιστεύεται όμως ότι βρισκόταν εκεί όπου σήμερα βρίσκεται η Λίμνη, στις ακτές του Βόρειου Ευβοϊκού.

## Εξωτερικοί σύνδεσμοι
* Δήμος Ελυμνίων

Κατηγορία:Ιστορική γεωγραφία
Κατηγορία:Πόλεις της αρχαίας Ευβοίας
Μολοσσία

Η **Μολοσσία** ήταν αρχαία χώρα της Ηπείρου (απαντάται και ως **Μολοττία** και **Μολοσσίς**), που κατελάμβανε την ηπειρωτική ενδοχώρα από τα όρια της Θεσπρωτίας και Χαονίας, μέχρι τα όρια της Μακεδονίας και Θεσσαλίας.

Το επίκεντρο της χώρας αυτής ήταν στην περιοχή γύρω από τη λίμνη Παμβώτιδα εύφορο λεκανοπέδιο, όπου και αναζητείται η αρχαία σημαντική πόλη αυτής Πασσαρών.

Ο γιος του Αχιλλέα, ο Νεοπτόλεμος, αποίκησε στην Ήπειρο και ίδρυσε κατά τη μυθική παράδοση ένα βασίλειο που διατηρήθηκε μέχρι τον 3ο αιώνα π.Χ.. Το βασίλειο ονομάστηκε **Μολοσσία** από τον Μολοσσό, γιό του Νεοπτόλεμου και της Ανδρομάχης.

Μολοσσια
Ισόθερμη γραμμή

Γενικά (στον πληθυντικό) **Ισόθερμες γραμμές** ονομάζονται οι δημιουργούμενες και φερόμενες στο Μετεωρολογικό χάρτη ευθείες και καμπύλες που προκύπτουν  από τη γραμμική ένωση των τόπων εκείνων οι οποίοι έχουν την αυτή Θερμοκρασία ατμόσφαιρας κατά την αυτή στιγμή.

Ο τρόπος αυτός, της γραμμικής σύνδεσης των τόπων, θεωρείται ο καλλίτερος για τη γρήγορη εικόνα της κατανομής της θερμοκρασίας και της έκτασης αυτής εκ μέρους των μετεωρολόγων. 

Οι ισόθερμες  γραμμές στο μετεωρολογικό χάρτη παρουσιάζονται ως ευθύγραμμες, καμπύλες ή σχηματίζουν τελείως κλειστά συστήματα (κυκλικά, ελλειψοειδή ή ωοειδή), ονομαζόμενα ισοθερμικά συστήματα.

## Δείτε επίσης
* Μετεωρολογία
* Θερμοκρασία ατμόσφαιρας

Κατηγορία:Μετεωρολογία
Μόλος

Νόθος γιος του Δευκαλίωνα, ετεροθαλής αδελφός του Ιδομενέα, πατέρας του Μηριόνη, στον οποίο κατά την Ιλιάδα (Κ 266) όταν αναχώρησε για την Τροία, του έδωσε για προστασία του από τα εχθρικά βέλη τη περίφημη δερμάτινη περικεφαλαία, που είχε δωρίσει σε αυτόν ο Αμφιδάμαντας, όταν τον φιλοξενούσε στα Κύθηρα.

Ο **Μόλος** αυτός φέρεται να βίασε στις ακτές της Κρήτης κάποια νύμφη, όπου μετά παρέλευση λίγου χρόνου βρέθηκε αποκεφαλισμένος. Έκτοτε και μέχρι των χρόνων του Πλούταρχου τελούταν στη Κρήτη ειδική εορτή, τα «Μόλια», κατά την οποία οι συμμετέχοντες σ΄ αυτή, σε ανάμνηση του γεγονότος, περιέφεραν  ανά τις οδούς ακέφαλο ανδρείκελο.

## Γενεαλογία

## Παραπομπές


Μολος
Μολος
Μάγκας (παλαιά Αθήνα)

Ο **μάγκας**, συνήθης κοινωνικός χαρακτήρας της προπολεμικής περιόδου, στυλιζαρισμένη μορφή της περιοδολόγησης του ρεμπέτικου και του μεσοπολέμου ήταν κυρίως άντρας των λαϊκών αστικών στρωμάτων που χαρακτηριζόταν από υπερβολική αυτοπεποίθηση ή έπαρση, καθώς και από ιδιάζουσα εμφάνιση ή συμπεριφορά. Συνηθισμένα στην εμφάνιση του μάγκα ήταν το μακρύ μουστάκι, τα μυτερά παπούτσια με γυρισμένες μύτες, το καβουράκι, το παντελόνι με ρίγα και το κομπολόι. Στη μέση φορούσαν τυλιχτό ζωνάρι, κυρίως για να κρύβουν τα μικρά όπλα&nbsp;– μαχαίρια και πιστόλια&nbsp;– που κουβαλούσαν. Περπατούσαν με ιδιόρρυθμο τρόπο, σα να κουτσαίνουν - από κει και το *[[κουτσαβάκης]]*, φορώντας μόνο το ένα μανίκι απ' το σακάκι.

Οι μάγκες εμφανίστηκαν ως *κουτσαβάκηδες* γύρω στα 1870 και έδρασαν περίπου μέχρι το 1892, οπότε ο τότε διευθυντής της αστυνομίας Μπαϊρακτάρης τους κυνήγησε αλύπητα. Εκτός από τη φυλάκιση και το κούρεμα με την ψιλή, έδωσε εντολή να τους κόβουν το μισό μουστάκι (υποχρεώνοντάς τους να ξυρίσουν και το άλλο μισό - θανάσιμη προσβολή για τους μάγκες της εποχής). Τους έκοβε επίσης τις μύτες απ' τα παπούτσια και το μανίκι που κρεμόταν. Το 1896 πάντως, κατά τους πρώτους ολυμπιακούς αγώνες της Αθήνας, οι κουτσαβάκηδες επιστρατεύτηκαν απ΄την αστυνομία, προκειμένου να κατασταλεί η ξενόφερτη εγκληματικότητα.

Αργότερα, μετά τον Πρώτο Παγκόσμιο Πόλεμο, ο τύπος του μάγκα γνώρισε καινούργια αναβίωση, αυτή τη φορά συνδεμένος με την κουλτούρα της ρεμπέτικης μουσικής. Η ελληνική λαϊκή μουσική έχει αφιερώσει αρκετά τραγούδια της στην περιγραφή και τις συνήθειες του μάγκα (βλ. *Του Βοτανικού ο Μάγκας*, *Έμαθα πως είσαι μάγκας*, *Ε ντε λα μαγκέ ντε Βοτανίκ*, *Πού 'σουν μάγκα το Χειμώνα*, ή *Μάγκας βγήκε για σεργιάνι* κ.ά.).
Για την ετυμολογία της λέξης υπάρχουν αρκετές απόψεις:

*από τη ''μάγκα'' «ενωμοτία άτακτων πολεμιστών» (λέξη Αλβανικής προέλευσης),
*από το Λατινικό *mango, -onis* «έμπορας σκλάβων, έμπορας απατηλός» (Ν. Ανδριώτης), 
*από τη *μάνικα* κατά τον Γ. Μπαμπινιώτη με την ερμηνεία ότι υπήρχε η συνήθεια να δίνονται σε ευγενείς ιππότες τα μανίκια των κυριών της αυλής.

Σήμερα ο ίδιος όρος εφαρμόζεται, μεταφορικά, για τον λαϊκό παλικαρά, άτομο που επιδεικνύει προκλητικά ή επιθετικά τη δύναμή του (τη *«μαγκιά»* του) στον κοινωνικό περίγυρο. Χρησιμοποιείται καμιά φορά και υποτιμητικά σε φράσεις όπως *«κάνει το μάγκα»*, *«τζάμπα μάγκες»*. Επίσης συνηθίζονται οι σύνθετες λέξεις «βαρύμαγκας», «ψευτόμαγκας», «σαχλόμαγκας» κλπ.

Κατηγορία:Λαογραφία
Κατηγορία:Εκφράσεις
Μονοφυτιλιά

Ναυμαχικός όρος κατά τον Αγώνα του 1821.

Ο όρος αυτός σήμαινε τη ταυτόχρονη πυροδότηση όλων των πυροβόλων ενός πυροβολείου ή των πλοίων που συμμετείχαν σε πολεμική δράση. Ο επίσημος όρος είναι «**ομοβροντία**».

Στη πράξη αποφεύγεται μια τέτοια σύγχρονη πυροδότηση, ανεξάρτητα ότι μπορεί να λέγεται, προς αποφυγή καταπονήσεων του καταστρώματος του πλοίου. Έτσι ο όρος περιορίζεται στη σημασία του, μόνο για βολές όλων των πυροβόλων επί κοινού στόχου.

Κατηγορία:Ναυτικά κελεύσματα
Μάγκα (στρατός)

Η **Μάγκα** ήταν ομάδα ή μονάδα άτακτου στρατού κατά την επανάσταση του 1821. 

Το όνομα φέρεται ως αλβανικής προέλευσης που σήμαινε ομάδα οπλοφόρων, απροσδιόριστου αριθμού. Επί τουρκοκρατίας η αλβανική μάγκα σήμαινε σώμα οπλοφόρων που δεν την αποτελούσαν μέλη της ίδιας οικογένειας, όπως αντίθετα ήταν η "φάρα". Με την ονομασία αυτή και τον χαρακτήρα η μάγκα ήταν διαδεδομένη σε όλη την επικράτεια της Οθωμανικής αυτοκρατορίας. Έτσι, κατ΄ απομίμηση αυτής, με την έκρηξη της Ελληνικής Επανάστασης και πριν τη σύσταση του τακτικού στρατού, τα άτακτα συγκροτημένα στρατιωτικά σώματα των Ελλήνων αρχηγών δημιούργησαν ιδιαίτερο στρατιωτικό οργανισμό με βάση τη **μάγκα** ως κατώτερη συγκρότηση των μονάδων τους που αργότερα ονομάσθηκαν «δεκανείες». 
Δύο ή τρεις το πολύ «μάγκες» αποτελούσαν το μπουλούκι (Εικοσιπενταρχία). Ό αρχηγός της κάθε «μάγκας» ονομαζόταν «**μαγκατζής**» και ήταν υπαξιωματικός, ενώ ο αρχηγός του «Μπουλούκι» ονομαζόταν «**Μπουλουκτσής**» και θεωρούνταν Αξιωματικός. Πολλές τέτοιες μονάδες αποτελούσαν ανεξάρτητο άτακτο στρατό το «Καπετανάτο» με αρχηγό τον «**Καπετάνο**».

Σε κάθε Μάγκα υπήρχαν 1 ή 2 «**ψυχογιοί**» (παίδες στρατού) οι οποίοι ήσαν επιφορτισμένοι με τη σημερινή όπως λέγεται διοικητική μέριμνα δηλαδή τη τροφοδοσία των μαχητών, ακόμα και μέσα στη μάχη, με εφόδια και τροφή, το ζύμωμα του ψωμιού, και άλλων περιορισμένων καθηκόντων. 

Με το οργανωτικό διάταγμα της 14 Μαρτίου 1833, με το οποίο ιδρύθηκαν τα δέκα τάγματα άτακτων ακροβολιστών, η μάγκα μετονομάστηκε σε λόχο και ορίστηκαν οι άνδρες σε αυτόν να είναι 50.

## Δείτε επίσης
*Μάγκας (χαρακτήρας)

## Βιβλιογραφία

*"Μάγκα", *Εγκυκλοπαιδικό Λεξικό*, Ελευθερουδάκης, Αθήνα (1930)

Κατηγορία:Ελληνική Επανάσταση του 1821
Τακτική

Η **τακτική** αποτελεί ένα σύνολο μεθόδων που ακολουθούμε για να νικήσουμε κάποιον αντίπαλο. Αφορά στον τρόπο διεξαγωγής μίας μάχης (κατάλληλη διάταξη και χειρισμοί/ελιγμοί ώστε να αποκτηθεί το τακτικό πλεονέκτημα).  Αποτελεί επιστήμη και τέχνη (βασίζεται στην εμπειρία και στο ταλέντο). Η τακτική μπορεί να είναι επιθετική ή αμυντική. 

Εκτός από τον πόλεμο, ο όρος εφαρμόζεται και σε άλλους τομείς δραστηριοτήτων, π.χ. στα παιχνίδια, στο εμπόριο, στη διεξαγωγή διαπραγματεύσεων, κτλ.

Η τακτική βρίσκεται σε κατώτερο επίπεδο ιεράρχησης από τη στρατηγική. Όταν κάνουμε πολεμικές επιχειρήσεις, όταν ενεργούμε εμπορικά ή όταν παίζουμε ένα παιχνίδι, θέλουμε να επιτύχουμε ένα στρατηγικό στόχο. Για παράδειγμα, στο σκάκι ο στόχος είναι να αιχμαλωτίσουμε τον βασιλιά του αντιπάλου. Στην περίπτωση αυτή, έχουμε καταστρώσει ένα στρατηγικό σχέδιο, σύμφωνα με το οποίο προσπαθούμε να εφαρμόσουμε τη στρατηγική μας, όμως και ο αντίπαλος κάνει με την σειρά του ορισμένες κινήσεις. Όταν αναβάλλουμε τις στρατηγικές μας κινήσεις για να εκμεταλλευτούμε άμεσα κάποια αδυναμία του αντιπάλου, που προέκυψε από τις κινήσεις του, λέμε ότι αλλάζουμε *τακτική*, ή ότι δίνουμε ένα *τακτικό κτύπημα* στον αντίπαλο. Επομένως, η *τακτική* εξαρτάται άμεσα από τις κινήσεις του αντιπάλου. 

Επίσης, η τακτική αλλάζει δραστικά με την εξέλιξη της τεχνολογίας.

Κατηγορία:Πόλεμος
Στρατηγική

**Στρατηγική** είναι ο τρόπος της χρήσης/σύζευξης των υπαρχόντων μέσων για την επίτευξη των εταιρικών ή των εθνικών/πολιτικών  *στόχων (goals)* από τους οποίους πηγάζουν οι *(αντικειμενικοί) στόχοι (objectives)*  της εταιρείας ή της εθνικής ασφάλειας (για την υποστήριξη των εθνικών συμφερόντων) εν όψει υπάρχουσας ή δυνητικής σύγκρουσης (υπαρκτών ή δυνητικών αντιπάλων). Αποτελεί επιστήμη και τέχνη (βασίζεται στην εμπειρία και στο ταλέντο).

Μία ολοκληρωμένη προσέγγιση της στρατηγικής περιλαμβάνει τουλάχιστον δύο άξονες: την *τρέχουσα στρατηγική (current strategy)*, η οποία συνδυάζεται με ορατούς, απτούς και άμεσους στόχους και τη μελλοντική *[[στρατηγική σχεδίαση]] (strategic planning)*, η οποία συνδυάζεται με ευρύτερους στόχους, μη-προσδιορισμένους με ακρίβεια, βασιζόμενους στο *στρατηγικό όραμα (strategic vision)*, τυπικά βάθους 15-ετίας. 

Η λέξη αυτή, όπως και οι συγγενικές της (π.χ. στρατηγός) προέρχεται ετυμολογικά από την Αρχαία Ελλάδα (στρατός + ηγούμαι) και αρχικά είχε καθαρά στρατιωτική έννοια. Ειδικότερα, η στρατηγική υποδήλωνε την επιστήμη ή την τέχνη της στρατιωτικής διοίκησης και την απαραίτητη σχεδίαση για τη βέλτιστη χρησιμοποίηση των έμψυχων και άψυχων πόρων (δηλαδή στρατιωτών και πολεμικού υλικού) προς την επίτευξη των τεθέντων στόχων.

Η στρατηγική, ως σχέδιο δράσης που αποτελεί συνειδητή και ηθελημένη ενέργεια δεν εφαρμόζεται μόνο στο πολεμικό πεδίο αλλά και σε διάφορες άλλες περιπτώσεις (πολιτική, οικονομία, εμπόριο, παιχνίδια, τεχνολογία, κτλ) και γι’ αυτό ο όρος χρησιμοποιείται ευρέως και για να δηλώσει:
* Το σχέδιο δράσης μίας επιχείρησης ή ενός οργανισμού (κυρίως σε μεσο – μακροπρόθεσμο πλαίσιο)
* Την συλλογιστική και τις ενέργειες που ακολουθούνται σε διάφορα παιχνίδια που προϋποθέτουν προετοιμασία από πλευράς κινήσεων (όπως π.χ. σκάκι και ηλεκτρονικά παιχνίδια στρατηγικής)
* Το σχέδιο που τίθεται προκειμένου να επιτύχουμε έναν οποιοδήποτε στόχο ο οποίος συνήθως βρίσκεται σε υψηλή στάθμη δυσκολίας (π.χ. πολιτικές εκστρατείες υποψηφίων, κτλ)

## Δείτε επίσης
*τακτική 
*γεωπολιτική.

## Εξωτερικοί σύνδεσμοι

Κατηγορία:Διοίκηση Επιχειρήσεων
Κατηγορία:Μάρκετινγκ
Κατηγορία:Σκέψη